Virallinen lehti nro C 289 , 11/10/1999 s. 0102



KIRJALLINEN KYSYMYS E-3884/98 esittäjä(t): Michl Ebner (PPE) komissiolle (4. tammikuuta 1999) Aihe: Siviilipalvelu Euroopan unionissa Ottaen huomioon, että siviilipalvelu hyväksytään useimmissa unionin jäsenvaltioissa, joissakin valtioissa (esim. Kreikassa) sitä vastoin ei, ja että tämän seurauksena viimeksi mainituissa valtioissa viranomaiset vainoavat henkilöitä, jotka kieltäytyvät asepalvelusta uskonnollisista tai elämänkatsomuksellisista syistä, että Euroopan parlamentti on antanut Euroopan siviilipalvelun järjestämisestä päätöslauselman (B4-1127/95, 22.9.1995)(1), jossa parlamentti pyytää komissiota tekemään ehdotuksen siviilipalvelun järjestämisestä Euroopan unionissa, komissiota pyydetään ilmoittamaan, - aikooko se yhdenmukaistaa Euroopan unionin oikeusjärjestelmiä yhdenmukaistaessaan eri jäsenvaltioiden lainsäädäntöä myös tällä alueella ja - aikooko se laatia kansalaisten vapaan liikkuvuuden periaatteen mukaisesti määräykset, joilla sallitaan eurooppalainen siviilipalvelu tai siviilipalvelun suorittaminen myös muualla EU:ssa kuin omassa valtiossa? Komission jäsenen Édith Cressoninkomission puolesta antama vastaus (8. maaliskuuta 1999) Nuorten eurooppalainen vapaaehtoistyö -toimintaohjelma perustuu Euroopan yhteisön perustamissopimuksen 126 artiklaan, jonka nojalla yhteisö rohkaisee jäsenvaltioiden välistä yhteistyötä pitäen täysin arvossa jäsenvaltioiden vastuuta tällä alalla. Näin ollen jäsenvaltioiden järjestelmien yhdenmukaistaminen suljetaan yhteisön toiminnan ulkopuolelle. Lisäksi yhteisön "Nuorten eurooppalainen vapaaehtoistyö" -toimintaohjelmasta 20. heinäkuuta 1998 tehdyn päätöksen johdanto-osan 21 ja 22(2) kappaleessa todetaan seuraavaa: "eurooppalainen vapaaehtoistyö ei korvaa asepalvelusta eikä aseistakieltäytyjille tarjottavia vaihtoehtoisen palvelun muotoja eikä pakollista siviilipalvelua" ja "komission ja jäsenvaltioiden on pyrittävä varmistamaan eurooppalaisen vapaaehtoistyön ja erilaisten kansallisten vastaavien toimien välinen täydentävyys". Yhteisön lainsäädännöllä on jo ollut vaikutusta joidenkin jäsenvaltioiden nykyiseen lainsäädäntöön. Esimerkiksi Italia aikoo antaa lain, jonka avulla nuorten eurooppalainen vapaaehtoistyö ja maan oma siviilipalvelu pyritään saamaan täydentämään toisiaan. Lisäksi komissio tukee tutkimusta (yhä kesken) asepalvelua ja vaihtoehtoisia palvelumuotoja koskevasta tilanteesta eri jäsenvaltioissa. Pyrkimyksenä on vahvistaa ja edistää toimintojen täydentävyyttä jäsenvaltioissa. Yleisesti ottaen on todettava, että nuorten eurooppalaisen vapaaehtoistyön avulla tarjotaan 18-25-vuotiaille nuorille mahdollisuus osallistua aktiivisesti toimintaan, jolla pyritään vastaamaan yhteiskunnan tarpeisiin mitä erilaisimmilla aloilla (vapaaehtoistyö voi liittyä esim. sosiaalisiin, sosiokulttuurisiin, ympäristö- ja kulttuurikysymyksiin). Tällä toimintaohjelmalla tarjotaan siis nuorille eräänlaista epävirallista koulutusta, jonka avulla nuoret voivat sekä hankkia tarvittavia pätevyyksiä ja taitoja että toimia vastuullisina kansalaisina. Näin vahvistetaan heidän aktiivista integroitumistaan yhteiskuntaan. (1) EYVL C 269, 16.10.1995, s. 232. (2) EYVL L 214, 31.7.1998.